
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Οκτωβρίου 2016 


ΤΕΥΧΟΣ ΤΡΙΤΟ 


Αρ 


. Φύλλου 1072 


ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθ. 123859/2016 

Προκήρυξη για την πλήρωση (1) θέσεως ερευνη¬ 
τή Γ' βαθμίδος με αντικείμενο «Εξωτερική πολιτι¬ 
κή» του Κέντρου Ερεύνης της Ιστορίας του Νεω- 
τέρου Ελληνισμού της Ακαδημίας Αθηνών, με 
τριετή θητεία. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις των παραγρ. 2 και 4 του άρθρου 1 του 
Ν. 1894/ 1990 (Α' 110) «Για την Ακαδημία Αθηνών και 
άλλες εκπαιδευτικές διατάξεις». 

2) Τις διατάξεις των άρθρων 13α, όπως είχε τροπο¬ 
ποιηθεί, 18 και 29 του Ν. 4310/2014 (Α' 258) «Έρευνα 
Τεχνολογική Ανάπτυξη και Καινοτομία και άλλες διατά¬ 
ξεις», όπως αντικαταστάθηκαν από τα άρθρα 12,16 και 
21 αντίστοιχα του Ν. 4386/2016 (Α' 83) «Ρυθμίσεις για 
την έρευνα και άλλες διατάξεις». 

3) Τις διατάξεις της παραγρ. 11 του άρθρου 10 του 
Ν. 3051/2002 «Συνταγματικά κατοχυρωμένες ανεξάρ¬ 
τητες αρχές, τροποποίηση και συμπλήρωση του συστή¬ 
ματος προσλήψεων στο δημόσιο τομέα και συναφείς 
ρυθμίσεις» (Φ.Ε.Κ. 220/τ.Α72002). 

4) Τις διατάξεις του Ν. 2431/1996 «Διορισμός ή πρό¬ 
σληψη πολιτών της Ευρωπαϊκής Ένωσης στη Δημόσια 
Διοίκηση» (Φ.Ε.Κ. 175/τ.Α'/1996). 

5) Τις διατάξεις του Π.δ. 134/1999 «Διορισμός ή πρό¬ 
σληψη πολιτών της Ευρωπαϊκής Ένωσης στα Α.Ε.Ι.,Τ.Ε.Ι., 
και λοιπά Ν.Π.Δ.Δ. και Δημόσιες Υπηρεσίες του χώρου 
Τριτοβάθμιας Εκπαίδευσης αρμοδιότητας του ΥΠ.Ε.Π.Θ.» 
(Φ.Ε.Κ. 132/τ.ΑΥΙ 999). 

6) Τις διατάξεις του άρθρου 7 του Ν. 4210/2013 (Α' 254) 
«Ρυθμίσεις Υπουργείου Διοικητικής Μεταρρύθμισης και 
Ηλεκτρονικής Διακυβέρνησης και άλλες διατάξεις». 

7) Την υπ' αριθ. Υ27/08-10-2015/ ΕΓ 2168 απόφαση του 
Πρωθυπουργού, «Ανάθεση αρμοδιοτήτων στην Αναπλη- 
ρώτρια Υπουργό Παιδείας, Έρευνας και Θρησκευμάτων, 
Αθανασία Αναγνωστοπούλου», όπως τροποποιήθηκε 
με τις υπ'αριθ.: α) Υ99/28-12-2015/ Β' 2869 και β) Υ134/ 
15-03-2016/Β' 711 αποφάσεις. 


8) Το απόσπασμα πρακτικών της από 22-03-2016 συ¬ 
νεδρίας της Συγκλήτου της Ακαδημίας Αθηνών. 

9) Το υπ' αριθ. 2/56622/23.6.2016 έγγραφο του Υπουρ¬ 
γείου Οικονομικών (Γενικού Λογιστηρίου του Κράτους). 

10) Την υπ' αριθ. ΠΥΣ 33/27.12.2006 (περ. ι άρθρο 4), 
(Α' 280), όπως τροποποιήθηκε και ισχύει, προκηρύσ¬ 
σουμε: 

Την πλήρωση (1) θέσεως ερευνητή Γ' βαθμίδος με 
αντικείμενο «Εξωτερική πολιτική» του Κέντρου Ερεύνης 
της Ιστορίας του Νεωτέρου Ελληνισμού της Ακαδημίας 
Αθηνών, με τριετή θητεία 

Οι υποψήφιοι πρέπει: 

α) Να είναι Έλληνες υπήκοοι ή πολίτες άλλου Κράτους - 
Μέλους της Ευρωπαϊκής Ένωσης. 

β) Να είναι κάτοχοι διδακτορικού διπλώματος. 

γ) Να έχουν τουλάχιστον: 

Τεκμηριωμένη ικανότητα να σχεδιάζουν και να εκτε- 
λούν έργα ή τμήματα έργων έρευνας και τεχνολογικής 
ανάπτυξης, να κατανέμουν τμήματα ή φάσεις του έρ¬ 
γου σε άλλους ερευνητές και να τους καθοδηγούν ή 
επιβλέπουν. Επίσης απαιτείται να έχουν κάνει πρωτότυ¬ 
πες δημοσιεύσεις σε επιστημονικά περιοδικά διεθνώς 
αναγνωρισμένα. 

δ) Οι άνδρες να έχουν εκπληρώσει τις στρατιωτικές 
τους υποχρεώσεις ή να μην υπέχουν χρηματική υποχρέ¬ 
ωση για αυτές ή να έχουν απαλλαγεί νόμιμα από αυτές 
κατά τον χρόνο έκδοσης της υπουργικής απόφασης δι¬ 
ορισμού τους. Με υπεύθυνη δήλωση του άρθρου 8 του 
Ν. 1599/1986 οι υποψήφιοι που δεν έχουν εκπληρώσει 
τις στρατιωτικές τους υποχρεώσεις ή δεν έχουν απαλλα¬ 
γεί νόμιμα από αυτές κατά το χρόνο υποβολής της υπο¬ 
ψηφιότητας τους, δεσμεύονται ότι θα προσκομίσουν τα 
σχετικά δικαιολογητικά πριν την έκδοση της υπουργικής 
απόφασης διορισμού τους. 

Σύμφωνα με τη διάταξη της παραγρ. 2 του άρθρου 2 
του Ν. 2431/1996 (Α' 175) «το κώλυμα της μη εκπλή¬ 
ρωσης των στρατιωτικών υποχρεώσεων δεν ισχύει για 
πολίτες Κράτους - Μέλους της Ευρωπαϊκής Ένωσης, 
στο οποίο δεν προβλέπεται όμοιο κώλυμα διορισμού 
ή πρόσληψης». 

ε) Να μην υπάρχει κώλυμα από ποινική καταδίκη ή 
υποδικία ή απαγόρευση ή δικαστική αντίληψη. 

στ) Να είναι υγιείς. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ'1072/25.10.2016 


Όσοι επιθυμούν να διορισθούν στη θέση αυτή υποχρε- 
ούνται, μέσα σε αποκλειστική προθεσμία τριάντα (30) 
ημερών από την τελευταία δημοσίευση της παρούσας, 
να υποβάλουν στην Ακαδημία Αθηνών (οδός Πανεπι¬ 
στημίου 28 - Αθήνα) αίτηση. 

Απαιτούμενα δικαιολογητικά: 

α) Διδακτορικό δίπλωμα (συνοδευόμενο από βεβαίω¬ 
ση ισοτιμίας σε περίπτωση που προέρχεται από πανεπι¬ 
στήμιο της αλλοδαπής). 

β) Βιογραφικό σημείωμα εις διπλούν, το οποίο πρέ¬ 
πει να περιέχει σπουδές, ακαδημαϊκούς τίτλους, επαγ¬ 
γελματική σταδιοδρομία, ανάλυση της επιστημονικής 
δραστηριότητας, κατάλογο τυχόν ανακοινώσεων σε 
επιστημονικά συνέδρια καθώς και τυχόν διακρίσεις. 

γ) Δημοσιεύσεις εις διπλούν. 

δ) Οι πολίτες Κράτους - Μέλους της Ευρωπαϊκής Ένω¬ 
σης οφείλουν να υποβάλουν, εκτός των πιο πάνω δικαι- 
ολογητικών και πτυχίο ή μεταπτυχιακό τίτλο σπουδών 
Ελληνικού Α.Ε.Ι. ή απολυτήριο ελληνικού Λυκείου ή εξα¬ 
ταξίου Γυμνασίου ή πιστοποιητικό ελληνομάθειαςΔ' επι¬ 
πέδου από το Κέντρο Ελληνικής Γλώσσας, από το οποίο 
θα αποδεικνύεται η πλήρης γνώση και άνετη χρήση της 
ελληνικής γλώσσας. 

ε) Πιστοποιητικό υγείας. 

στ) Υπεύθυνη δήλωση του Ν. 1599/1986 ότι δεν διώ¬ 
κονται ως φυγόποινοι (υπ' αριθ. 11726/21.6.2005 υπουρ¬ 
γική απόφαση, Φ.Ε.Κ. 838/τ. Β ). 


ζ) Το απαιτούμενο αντίγραφο ποινικού μητρώου, θα 
αναζητηθεί αυτεπαγγέλτως από την Υπηρεσία. 

η) Προκειμένου για Έλληνες υπηκόους, το απαιτού- 
μενο πιστοποιητικό γεννήσεως, θα αναζητηθεί αυτε- 
παγγέλτως από την Υπηρεσία. Προκειμένου για πολί¬ 
τες Κράτους-Μέλους της Ευρωπαϊκής Ένωσης πρέπει 
να υποβληθεί αντίστοιχο πιστοποιητικό της αρμοδίας 
αρχής του κράτους την ιθαγένεια του οποίου έχει ο υπο¬ 
ψήφιος. 

θ) Για τους άνδρες υποψηφίους το πιστοποιητικό Τύ¬ 
που Α' του αρμόδιου στρατολογικού γραφείου θα ανα¬ 
ζητηθεί αυτεπάγγελτα. 

Τα δικαιολογητικά με στοιχεία ε' και στ' θα κατατεθούν 
από τους υποψηφίουςτο αργότερο μέχρι την ημερομη¬ 
νία διεξαγωγής της σχετικής διαδικασίας εκλογής. 

Σύμφωνα με το υπ' αριθ. 2/56622/23.6.2016 έγγραφο 
του Υπουργείου Οικονομικών (Γενικού Λογιστηρίου του 
Κράτους), έχει εγκριθεί η δαπάνη που θα προκληθεί από 
την προκήρυξη για την πλήρωση της προαναφερθείσας 
θέσεως. 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Σεπτεμβρίου 2016 

Η Αναπληρώτρια Υπουργός 

ΑΘΑΝΑΣΙΑ ΑΝΑΓΝΩΣΤΟΠΟΥΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: νν0ί)ΐτ>35ί0ΐ·.0ΐ(ά)οΐ.αι· 











